Godkendelse af praksisplan for fysioterapi 
Sagsfremstilling 
173.                Godkendelse af praksisplan for fysioterapi - Åbent 
  
  
SAGENS INDHOLD 
Byrådet skal i denne sag tage stilling til det endelige udkast til praksisplan for fysioterapi.  
  
Region Midtjylland og kommunerne i regionen skal ifølge overenskomsterne for praktiserende fysioterapeuter 
udarbejde en fælles praksisplan for tilrettelæggelsen af fysioterapi i regionen. Forslaget er udarbejdet af 
Samarbejdsudvalget for Fysioterapi, der består af politiske repræsentanter fra region, kommuner og praktiserende 
fysioterapeuter.    
  
Berit Koch formål er at sikre alle borgere i [adresse] adgang til fysioterapeutiske tilbud af høj kvalitet. 
Planen skal bidrage til styring af kapacitet og økonomi på området. Desuden skal planen sikre koordinering og 
samordning af den fysioterapeutiske betjening med det øvrige sundhedsvæsen. 
  
Forslaget til praksisplan har været i høring i de midtjyske kommuner i perioden 26. november 2014 – 5. februar 
2015. Byrådet godkendte på mødet 27. januar 2015 et høringssvar til det første udkast.  
  
Samarbejdsudvalget har efterfølgende på baggrund af de midtjyske kommuners høringssvar indarbejdet en række 
ændringer, og der foreligger nu et endeligt udkast til praksisplan for fysioterapi.  
  
VURDERING 
Favrskov Kommune anførte i sit høringssvar (indsendt i januar 2015) en række bemærkninger til praksisplanen.  
  
Favrskov Kommune bifaldt i høringssvaret praksisplanudvalgets initiativer til, at Region Midtjyllands samlede 
udgiftsniveau pr. borger til almen og vederlagsfri fysioterapi kommer ned på landsgennemsnittet. For at begrænse 
stigningen i udgifter til fysioterapi, anførte Favrskov Kommune i høringssvaret ønsker om at få adgang til:  
  
· oplysninger om specifikke ydelser på kommuneniveau for vederlagsfri fysioterapi  
· oplysninger om udviklingen i antallet af undtagelsesredegørelser på kommuneniveau (dvs. undtagelser fra reglen 
om, at et forløb består af maksimalt 20 behandlinger). 
  
Social og Sundhed bemærker, at begge ønsker om mere specifikke data på kommuneniveau er indarbejdet i det 
endelige udkast til praksisplan for fysioterapi. Praksisplanen indeholder desuden en anbefaling om, at der skal 
 
Byråd 
15. december 2015 
Sagsnr. 710-2014-
70440 
Dok.nr. 710-2015-
348202 
Sagsbehandler 
DPKGOH 
  
Tidl. politisk behandling 
BY, [adresse], pkt. 9 
Forventet sagsgang 
SS-U, ØK, BY 
Lovgrundlag 
§ 10 overenskomst om fysioterapi 
udarbejdes informationsmateriale om anvendelsen af undtagelsesredegørelser, og at informationen skal målrettes 
de praktiserende læger.  
  
Social og Sundhed vurderer, at de væsentligste ændringer i praksisplanen er: 
  
· at der er indarbejdet afsnit om ridefysioterapi, hvilket er en vigtig del af de samlede ydelser på området. Udgifterne 
til vederlagsfri ridefysioterapi er steget med 18,9 % fra 2010-14, og der henvises en større andel af befolkningen til 
dette tilbud i [adresse] sammenlignet med resten af landet.  
  
· at der er blevet indarbejdet flere tiltag vedrørende økonomi og styring herunder henvisning, kapacitetsstyring, 
reduktion af udgifter til patienter og databaseret opfølgning. Dette er væsentligt, fordi udgifterne til vederlagsfri 
fysioterapi er steget med 22,3 % fra 2010-14. I samme periode er andelen af borgere, der modtager vederlagsfri 
fysioterapi, steget med 18,0 %. En tilsvarende stigning i andelen af borgere ses på landsplan. 
  
· at Samarbejdsudvalget får en mere central rolle i forhold til opfølgning på udviklingen på området. Samtidig er 
praksisplanens funktionsperiode blevet tilpasset overenskomsterne på området, så der kan tages højde for 
eventuelle ændringer med det samme.  
  
Derudover er der i regi af KOSU (den kommunale styregruppe på sundhedsområdet) udarbejdet en handleplan for 
den vederlagsfrie fysioterapi med fokus på indsatser, der kan styrke den styringsmæssige dagsorden på området.  
  
KOSU har udarbejdet et notat, som sammenfatter de ændringer, der er foretaget i praksisplanen som følge af 
høringen. Notatet indeholder også den handleplan, som KOSU har udarbejdet. Notatet er vedlagt som bilag.  
  
Social og Sundhed vurderer samlet set, at praksisplanen for fysioterapi udgør et godt grundlag for tilrettelæggelsen 
af fysioterapi i den midtjyske region.  
  
Social og Sundhed har udarbejdet et forslag til svarskrivelse til Samarbejdsudvalget for Fysioterapi vedrørende 
godkendelse af praksisplanen. Svarskrivelsen er vedlagt som bilag.  
  
Af praksisplanen fremgår, at der som udgangspunkt ikke flyttes kapacitet på fysioterapiområdet (ydernumre) på 
tværs af kommunerne. 
  
Social og Sundhed bemærker i den forbindelse, at det er væsentligt, at den samlede kapacitet i regionen som 
udgangspunkt ikke udvides. Social og Sundhed vurderer imidlertid, at det i nogle tilfælde kan være hensigtsmæssigt 
at regulere kapaciteten mellem områder i henhold til befolkningstallet. Denne bemærkning fremgår af udkastet til 
svarskrivelse. 
  
ØKONOMI 
Kommunerne finansierer 10 % af de regionale udgifter til almindelig fysioterapi. Vederlagsfri fysioterapi finansieres 
100 % af kommunerne.  
  
3. budgetopfølgning for 2015 viser, at det forventede forbrug for 2015 til vederlagsfri fysioterapi er 8.626.000 kr., og 
udgiften pr. borger i kommunen er 181 kr.  
  
Da visitationsretten til de ydelser, som praksisplanen vedrører, ligger hos de praktiserende læger, har kommunerne 
minimal mulighed for at styre økonomien. Etablering af egne tilbud til vederlagsfri fysioterapi er en af de få 
styringsmuligheder, kommunerne har. Favrskov Kommune oprettede et sådant tilbud i 2011. Det er imidlertid 
vanskeligt at opgøre den præcise effekt af dette tiltag. 
  
I den forbindelse kan det bemærkes, at KOSU’s føromtalte handlingsplan lægger op til, at nye og bedre 
styringsmuligheder skal søges indarbejdet i overenskomsterne med fysioterapeuterne. Overenskomsterne forventes 
forhandlet med ikrafttræden 1. januar 2018.  
  
INDDRAGELSE  
Det første udkast til praksisplan for fysioterapi var i høring i Ældrerådet og Handicaprådet i januar 2015. 
Høringssvarene fremgår af sag nr. 9 på byrådsmødet 27. januar 2015. 
  
INDSTILLING 
Direktøren for Social og Sundhed indstiller til Byrådet: 
  
1. At det endelige udkast til praksisplan for fysioterapi godkendes. 
  
BESLUTNING 
  
Social- og Sundhedsudvalget, 1. december 2015: 
Fraværende: Ingen 
  
Indstilles godkendt. 
  
Økonomiudvalget, 8. december 2015: 
Fraværende: Klavs Bertelsen, Tina Toft, Ulf Christoffersen 
  
Indstilles godkendt. 
  
Bilag 
  
  
  
  
Byråd, 15. december 2015: 
Fraværende: Ingen 
  
Godkendt. 
Udkast til svarskrivelse 
710-2015-325024 
Notat om ændringer i udkast til praksisplan for 
fysioterapi 
710-2015-327579 
Endeligt udkast til praksisplan for fysioterapi 
710-2015-327599 
